บาทเปิด 33.19 บาทต่อดอลล่าร์ อ่อนค่า
เงินบาทเปิดตลาด 33.19 บาทต่อดอลล่าร์ อ่อนค่าเล็กน้อยหลังมีแรงซื้อดอลล์จากตลาดคลายกังวลคาบสมุทรเกาหลี
30 ส.ค. 2560

เงินบาทเปิดตลาด 33.19 บาทต่อดอลล่าร์ อ่อนค่าเล็กน้อยหลังมีแรงซื้อดอลล์จากตลาดคลายกังวลคาบสมุทรเกาหลีนักบริหารเงินจากธนาคารกรุงศรีอยุธยา กล่าวว่า เงินบาทเปิดตลาดเช้านี้อยู่ที่ 33.19 บาท/ดอลลาร์ จากปิดตลาดเย็นวานนี้ที่ระดับ 33.17 บาท/ดอลลาร์ เนื่องจากมีแรงซื้อดอลลาร์กลับเข้ามา หลังตลาดคลายความกังวลเรื่องปัญหาความขัดแย้งบนคาบสมุทรเกาหลี"บาทอ่อนค่าจากเย็นวานนี้เนื่องจากมีแรงซื้อดอลลาร์กลับเข้ามา หลังตลาดคลายกังวลเรื่องปัญหาความขัดแย้งบนคาบสมุทรเกาหลี" นักบริหารเงิน กล่าวตลาดรอดูตัวเลขจีดีพีในไตรมาสสองของสหรัฐฯ ที่จะประกาศในคืนนี้ และตัวเลขการจ้างงานภาคเอกชนของสหรัฐฯ นักบริหารเงินประเมินกรอบเงินบาทวันนี้ไว้ที่ 33.15-33.25 บาท/ดอลลาร์